OzLabs/hebrew-wiki-articles huggingface dataset:
4Fun

4Fun (ולפעמים בשם Julia & 4Fun)<ref></ref> היא להקת מוזיקה ליטאית. היא מנגנת מגוון רחב של סגנונות מוזיקה, ביניהם רוק, פופ רוק, וקאנטרי.<ref name=":0"></ref> הלהקה הוקמה בשנת 2001 והשתתפה בכמה פסטיבלים לאומיים ובין-לאומיים, ביניהם Visaginas Country ותחרות האירוויזיון.<ref></ref>

4Fun השתתפה בתחרות הבחירה הארצית לאירוויזיון שלוש פעמים. לאחר שהפסידה בשנים 2005 ו-2006, 4Fun זכתה בתחרות הבחירה הלאומית בשנת 2007 עם הבלדה הלירית שלהם Love or Leave בביצוע הכולל משחק צללים.<ref></ref> הם ניצחו את שני המועמדים הסופיים אייסטה פילווילטה ורוטה שקיוגולבטה. 4Fun ייצגה את ליטא באירוויזיון 2007 בהלסינקי וסיימה במקום ה-21 עם 28 נקודות, עם הצבעות עיקריות מאירלנד (12 נקודות) ולטביה (10 נקודות).<ref></ref> הזמרת הראשית ג'וליה ריטצ'יק קיבלה כניסה בלתי צפוי ישירות לגמר הבחירה הארצית לאירוויזיון 2008,<ref></ref> אך סיימה רק במקום ה-12 מתוך 14 המתמודדים. בשנת 2008 הקליטו 4Fun יחד עם הצמד הלטבי Valters & Kaža את השיר With U, שהפך ללהיט בלטביה.<ref></ref>

== דיסקוגרפיה ==
* 2004 - Gyvas (חי)<ref name=":0" />
* 2009 - Dėlionė/A Puzzle (תקליטור כפול: אחד בליטאית והשני באנגלית)<ref></ref>

== קישורים חיצוניים ==
* 

== הערות שוליים ==

קטגוריה:משתתפי אירוויזיון 2007
קטגוריה:נציגי ליטא באירוויזיון
קטגוריה:להקות רוק
קטגוריה:להקות פופ רוק
קטגוריה:להקות קאנטרי
קפאן אן

קפאן אן (במקדונית: Капан ан; באלבנית: Kapan hani) הוא חאן ששימש כפונדק שנמצא בבזאר הישן, סקופיה, מקדוניה הצפונית. הוא נבנה בהוראת הגנרל הבוסני-עות'מאני איסאה-באג אישאקוביץ' במחצית השנייה של המאה ה-15, ושימש כפונדק עד למלחמת העולם השנייה.<ref name="Османлиски споменици">Лидија Кумбараџи-Богоевиќ: „Османлиски споменици во Скопје“, Скопје, 1998.</ref> לאחר השיפוץ ב-1974, הוא משמש כבניין עסקים וקייטרינג.

== היסטוריה ==
בתוך קפאן אן 
קפאן אן נבנה במחצית השנייה של המאה ה-15, בהוראת הגנרל הבוסני-עות'מאני, איסה-בג איסקוביץ' . המבנה מוזכר לראשונה בשם הוקף של מסגד יאיה-פאשינה ב-1506. לאורך ההיסטוריה, המבנה מילא תפקיד מרכזי בהתפתחות הכלכלה באזור, שכן המבנה היה מקום בו בילו מטיילים מסחריים ממקומות רחוקים רבים. הפונדק נהרס על ידי רעידת האדמה ב-1555, ולאחר מכן בשרפה הגדולה של 1689, שלאחריה המבנה שוחזר בצורה הרבה יותר פשוטה, עם מבנה עץ, וממראהו המקורי נשמרו רק חלקיו התחתונים. הפונדק עבד עד לתחילת מלחמת העולם השנייה. הבניין כמעט נהרס לחלוטין ברעידת האדמה ב-1963 ושוחזר בין השנים 1971–1973, ולאחר מכן נפתח מחדש ב-1974. כיום יש בו חנויות, טברנות ומשרדים.

== ארכיטקטורה ==
המבנה הוא בניין מלבני ששטחו הוא כ-1,066 מ"ר, הסגור לחלוטין מבחוץ ומכיל בתוכו חצר פנימית מרובעת גדולה.<ref name="Ayverdi">Ayverdi Ekrem Hakki, Avrupa’da Osmanlx Mimarx Eserleri. Yugoslavya, lll cild, 3. kitab, Istanbul, 1981.</ref> בבניין, ישנם בסך הכל 44 חדרים, ששימשו לאירוח נוסעים וסוחרים עם שיירותיהם. החדרים היו מסודרים בשורה והיו בקומת הקרקע ובקומה הראשונה, מכל ארבעת הצדדים. בקומה העליונה, יש מרפסת עץ מכל ארבעת הצדדים. בבניין, ישנן שתי דלתות עץ מצד הדרומי והצפוני של הפונדק, שמהוות כניסה לפונדק. החלק של הבזאר סביב הפונדק נקרא בזאן קפאן, ומול הפונדק הייתה מזרקה בשם מזרקת קפאן.

== ראו גם ==
* הבזאר הישן (סקופיה)
* קורשומלי אן
* סולי אן

== קישורים חיצוניים ==

<div class="mw-content-ltr">
* [https://marh.mk/kapan-an/ Kaпан Ан – Стара скопска чаршија / XV век], marh.mk
</div>

== הערות שוליים ==

קטגוריה:מבני חאן
קטגוריה:סקופיה: מבנים
קטגוריה:הבזאר הישן (סקופיה)
אוולין סוארט

אוולין סוארט, ליידי הארקורט (באנגלית: Evelyn Suart, Lady Harcourt 30 באפריל 1881 - 26 באוקטובר 1950) הייתה פסנתרנית אנגלייה.

== ביוגרפיה ==
סוארט נולדה בשנת 1881 בסינדאפור, הודו, בתו של בריגדיר-גנרל ו. ה. סוארט. שם עברו עליה כמה משנות ילדותה הראשונות. תקופות מסוימות חיה גם בגיברלטר ובאנגליה. היא למדה פסנתר אצל סטורק בבריסל, ראול פוניו בפריז ותאודור לשטיצקי בווינה. היא יצאה לשישה מסעות קונצרטים והופיעה בווינה, בריסל, לונדון, ועם התזמורת הפילהרמונית של ברלין וורשה. בלונדון הרבתה לנגן בסנט ג'יימס הול, עם מנצחים ידועי-שם כמו הנס ריכטר והנרי ווד, והופיעה עם כנרים מן השורה הראשונה, בהם אז'ן איזאיי, קארל האליר ואחרים.

בכורות בריטיות שניגנה כללו את הגרסה המקורית של הקונצ'רטו הראשון של רחמנינוב (בניצוח ווד, ב-4 באוקטובר 1900), סונאטה מס' 5 לכינור בפה דיאז מינור של מקס רגר (עם האליר), ויצירות קצרות מאת דביסי, ראוול, ה. בלפור גרדינר ובמיוחד סיריל סקוט. היא פגשה את סקוט ב-1902 והייתה לתומכת נלהבת ביצירותיו, שאותן הרבתה לנגן. היא אף ערכה את ההיכרות בינו לבין המו"ל שלו, אלקין.
סקוט הקדיש לה את הסקרצו שלו, אופוס 25.

סוארט השתייכה גם לכנסיית מדע הנצרות (Christian Scientist) והתעניינה במטפיזיקה. באמצעותה הגיע סיריל סקוט לעיסוק בתחומים אלה, עניין שנמשך כל חייו.

אוולין סוארט הייתה נשיאה של אגודת המוזיקאיות. היא מתה בלונדון ב-1950.

== חיים אישיים ==
בשנת 1910 נישאה אוולין סוארט לג'ראלד גולד, פקיד במשרד החוץ הבריטי, שמת בטיפוס בשנת 1916. נולד להם בן (שגם שמו ג'רלד) ושתי בנות. הבת הבכורה, דיאנה גולד, הייתה לבלרינה ידועת-שם ולאשתו השנייה של הכנר יהודי מנוחין. הבת הצעירה, גריזלדה, הייתה לאשתו השנייה של הפסנתרן לואיס קנטנר.

בשנת 1920 נישאה בשנית, לססיל הארקורט, קצין בצי הבריטי, שניהל קריירה מצליחה והגיע לדרגת אדמירל ב-1949. לאחר שקיבל תואר אבירות ב-18 בדצמבר 1945, הייתה אוולין סוארט לליידי הארקורט.

==קישורים חיצוניים==

==הערות שוליים==

קטגוריה:פסנתרניות בריטיות
קטגוריה:בריטיות שנולדו ב-1881
קטגוריה:בריטיות שנפטרו ב-1950
קטגוריה:בריטים שנפטרו ב-1950
ג'ון סקרלט דייוויס

ג'ון סקרלט דייוויס (באנגלית: John Scarlett Davis; 1 בספטמבר 1804 – 29 בספטמבר 1845) היה צייר נוף, פורטרט ואדריכלות אנגלי.<ref>Stephen, Leslie, ed. (1888). "Davies, John Scarlett" . Dictionary of National Biography. 14. London: Smith, Elder & Co. pp. 146–7.</ref>

== חייו ועבודתו ==
דייוויס נולד בלומינסטר, השני מבין חמשת ילדיו של ג'יימס דייוויס, צורף ושען. סקרלט היה שם נעוריה של אמו; היא הייתה קרובה רחוקה של ג'יימס סקרלט, הברון הראשון מאבינג'ר. בגיל אחת עשרה, זכה דייוויס בפרס של החברה המקומית לעידוד האמנויות.<ref>The Oxford Dictionary of National Biography". 2004.</ref>

הוא למד בבתי הספר של האקדמיה לאמנויות המלכותית בלונדון, והחל להציג את עבודותיו בתערוכות השנתיות שלה בשנת 1825 (עם הציור "My Den"). הוא הציג בלונדון בשנת 1844 את עבודתו האחרונה. הוא הושפע מעבודתו של בן זמנו, ריצ'רד פארקס בונינגטון.

דייוויס צייר דיוקנאות, נופים ואולמות של כנסיות, ופיתח התמחות ייחודית בציור חללי הפנים של גלריות האמנות. תמונתו "הפנים של גלריית המוסד הבריטית" (1829) מתעדת אוסף של ציירים מאסטרים ישנים.

הוא עסק גם בליטוגרפיה ופרסם שנים עשר דיוקנאות מאת רובנס, ובשנת 1832 כמה רישומים של מנזר בולטון, שנחרטו על גבי אבן.

ציורי צבעי המים שלו באוסף של בנימין גודפרי וינדוס (1835) מראים את התמונות של ויליאם טרנר על הקירות בציור.

דייוויס צייר גם את חללי הפנים של מוזיאון הלובר. בין השנים 1842–1845 הוא הוזמן לצייר עותקים של הציורים באוספי ארמונות המלוכה הבריטיים.

דייוויס צייר סצנות באירופה במהלך מסעותיו שם. בשנת 1831 הייתה לו הזמנה מלורד פרנבורו לצייר את פנים הוותיקן. הוא היה בפירנצה בשנת 1834, שם צייר את פנים גלריית אופיצי, ובאמסטרדם בשנת 1841.

הוא נפטר משחפת ב־29 בספטמבר 1845, בביתו בלונדון, בכיכר בדפורד ונקבר בקנסל גרין. הוא היה בן 41 שנים בלבד.

הוא מונצח על ידי לוח כחול שהוקם בספטמבר 2002, במקום הולדתו בלומינסטר. עבודותיו נמצאות במספר אוספים ציבוריים ופרטיים, כמה מהן במוזיאון הלאומי בקרדיף, הגלריה הלאומית לפורטרטים,<ref></ref> מוזיאון טייט בריטניה,<ref></ref> מוזיאון הרפורד וגלריה לאמנות, מוזיאון המטרופוליטן לאמנות, ומרכז ייל לאמנות בריטית.

בשנת 1937 התקיימה תערוכה גדולה של עבודותיו בהורפורד.

== גלריה ==
 <gallery mode=packed heights=160>
File:John Scarlett Davis.jpg | המפסטד היט

File:John Scarlett Davis, The Library at Tottenham, the seat of B. G. Windus, Esq..jpg | ספריית טוטנהם

File:Rembrandt's studio, John Scarlett Davis, oil on canvas, 1841, Hereford Museum and Art Gallery.jpg | הסטודיו של רמברנט

File:View of Chepstow, Wales.jpg | נוף בויילס

File:John Scarlett Davis (1804-1845) - Interior of Amiens Cathedral - NG4794 - Tate.jpg | בתוך הקתדרלה של אמיין
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:בריטים שנולדו ב-1804
קטגוריה:בריטים שנפטרו ב-1845
קטגוריה:אנגלים שנפטרו משחפת
מחלף דרור

מחלף דרור (נקרא בעבר צומת דרור) הוא מחלף בדרום השרון, שמחבר בין כביש 4 לכביש 553, ומהווה את אחד מהמחלפים העמוסים ביותר בישראל.

עלות הבנייה שלו נאמדה ב-350 מיליון שקל, אך בגלל הנזקים שנגרמו למחלף הוערכו התיקונים בעוד כמה מיליוני שקלים. המחלף קרוי על שם היישוב הסמוך אליו, בני דרור.

== היסטוריה ==
בפברואר 2011 פורסם המכרז להקמת מחלף דרור. במסגרת הקמת המחלף נכללו ביטול צומת אבן יהודה מזרח, ביצוע עבודות הסדרה לתוואי נחל דרור וכן הקמת גשר להולכי רגל לחציית כביש 4 לכיוון צפון.

ביולי 2011 זכתה חברת רמט במכרז למחלוף צומת דרור. מלבד רמט התחרו במכרז כ-5 חברות נוספות. החברה הייתה אמורה להקים את המחלף תוך שלוש שנים (עד סוף 2014).

בדצמבר 2013, עוד לפני סיום העבודות להקמת המחלף, התקיים טקס שבו נחנך המחלף. בטקס השתתף שר התחבורה, ישראל כ"ץ, שציין כי המחלף לדעתו מהווה מודל למחלף טוב, שמשלב פתרונות למכוניות, שבילי אופניים, אוטובוסים, ואף קו רכבת שיעבור בעתיד במרכזו, מלבד עצם העובדה שהעבודות להקמת המחלף לא היו קרובות לסיומן, היה דבר נוסף שהקשה על סיום העבודות להקמת המחלף. באותה תקופה הייתה כמות משקעים שנחשבה קיצונית יחסית לתקופה וזאת כחלק מהסופה במזרח התיכון של אותה שנה, וכתוצאה מכך חלקו העליון של המחלף שקע, ונגרמו סדקים ושברים באספלט של כבישי המחלף. בעקבות זאת הוחלט כי הפתיחה בפועל של המחלף והכבישים הסמוכים אליו תהיה רק בפברואר של השנה שלאחר מכן.

בתחילת ינואר 2014 פורסם דו"ח ביניים של הוועדה שמינה השר כ"ץ, שבדקה את שקיעת מחלף דרור. הוועדה טענה כי "הגשם זירז את הנזק שנגרם למחלף וייתכן כי תרם לחשיפה מוקדמת יותר של בעיות אשר היו מתגלות מאוחר יותר", וכי "הפרויקט לא היה מוכן לחורף". מלבד הוועדה של השר כ"ץ היו גורמים רבים נוספים שטענו כי התרחש מחדל בעת הקמת המחלף, ביניהם חבר הכנסת מיקי רוזנטל שבעת דיון של הוועדה לביקורת המדינה של הכנסת טען כי היה מחדל עוד בתכנון המחלף ואם לא הייתה מתרחשת הסופה היה ככל הנראה מתרחש אסון עם הרוגים רבים; מלבדם היה גם מהנדס המחלף שהתריע על מצבו הרעוע של המחלף אך פוטר.

רק באפריל 2014 נפתח המחלף לנוסעים, ומאז משמש את תושבי נתניה, עמק חפר והשרון.

== הערות שוליים ==

דרור
דרור
קטגוריה:בני דרור
אברהם בן שלמה הירחי

אברהם בן שלמה הירחי היה פילוסוף ומתמטיקאי יהודי שחי במאה ה-14.

== תולדותיו וייחודו ==
הידיעות הביוגרפיות אודות אברהם בן שלמה דלות ביותר. מכינויו "הירחי" ניתן ללמוד כי מקורו בעיר לוניל שבדרום צרפת, מחוז פרובאנס. לפי הערכות החוקרים חי ופעל במחצית השנייה של המאה ה-14.<ref></ref> במאה ה-17 תועד שמו כ"אברהם בן רש"י" במובן בן ר' שלמה ירחי. תיעוד זה הוביל הוגים שונים לחשוב בטעות כי מדובר בבנו של רש"י, פרשן המקרא המפורסם, בן המאה ה-11, אשר הוליד בנות בלבד.<ref>מקור הבלבול בספר "שפתי ישנים" משנת 1680. ראו מאמרו של גד פרוידנטל לעיל.</ref>

חיבורו היחיד המוכר כיום הוא "ביאור פתיחת איקלידס" העוסק במעלות לימוד המתמטיקה ("החכמות הלימודיות"), ובדגש על גאומטריה ("חכמת ההנדסה"). חיבור עברי זה מצטט ועושה שימוש בתרגומים עבריים רבים בני תקופתו להגות המתמטית של אוקלידס ומבאריה. להערכת החוקר גד פרוידנטל, חיבור קצר זה הוא יוצא דופן בספרות המחשבה היהודית של ימי הביניים וזאת משום עמדת המחבר כי ללימוד המתמטיקה ערך דתי בפני עצמו. גישה זו נוגדת את התפישה הלימודית המקובלת בקרב ההוגים השכלתנים בני התקופה (כגון הרמב"ם וממשיכיו) כי הלימוד מתמטיקה הוא רק מדרגה פונקציונלית בדרך להשגת מדעים מתקדמים יותר כגון פיזיקה ("מעשה בראשית") ומטאפיזיקה ("מעשה מרכבה").

בחיבורו, אברהם בן שלמה הירחי, אינו מפתח תפישה עקרונית זו, אך קובע כי למוד המתמטיקה נושאת בחובה סוד עמוק הקשור למהות ההשגחה האלוהית:

== לקריאה נוספת ==
* גד פרוידנטל, לימוד המתמטיקה כ'סוד גדול מסודות הדת' במאה הארבע עשרה: 'ביאור פתיחת איקלידס' לאברהם בן שלמה הירחי (מהדורה ביקורתית מוערת). מחקרי ירושלים במחשבת ישראל, יד, 129-158.
* רפאל הלפרין, אטלס עץ חיים, ה: ראשונים, תל אביב תשמ"א, עמ' 209, מס' 1593

==הערות שוליים==

קטגוריה:פילוסופים יהודים צרפתים
קטגוריה:פילוסופים יהודים בימי הביניים
קטגוריה:מתמטיקאים יהודים צרפתים
קטגוריה:חכמי פרובנס
אנה סדוקובה

אנה ולדימירובנה סדוקובה (באוקראינית: А́нна Володи́мирівна Сєдоко́ва, ברוסית: А́нна Влади́мировна Седоко́ва; נולדה ב-16 בדצמבר 1982) היא זמרת, שחקנית ומנחת טלוויזיה אוקראינית.<ref></ref> סדוקובה זכתה לפרסום בשנת 2002 כחברה בלהקת בנות הפופ ויא גרה, המכונה בחבר המדינות VIA Gra ושם זכתה לכינוי אניה (Аня).<ref></ref><ref></ref> היא המשיכה בקריירת מוזיקת סולו בשנת 2006. הזמרת הוציאה שורה של סינגלים עד שאלבום הבכורה שלה, Lichnoe, יצא בשנת 2016 להצלחה מסחרית והגיע לשיא במקום השני ברוסיה במצעד הלהיטים.

במקביל לקריירת המוזיקה שלה, סדוקובה השיגה הכרה פופולרית כשחקנית ומגישה טלוויזיה בהפקות אוקראיניות ורוסיות. בשנים 2004–2006, הייתה נשואה לכדורגלן הבלארוסי ולנטין בלקביץ'. לאחר מכן, בשנת 2011 נישאה לאיש העסקים מקסים צ'רניאבסקי.<ref name="Pravda"></ref><ref></ref> בשנת 2020 נודע כי נישאה לכדורסלן יאניס טימא.<ref></ref>

== קישורים חיצוניים ==

* 

== הערות שוליים ==

קטגוריה:מנחי טלוויזיה אוקראינים
קטגוריה:ביסקסואליות
קטגוריה:זמרות אוקראיניות
קטגוריה:אוקראיניות שנולדו ב-1982
הרולד מיינר

הרולד דייוויד מיינר (באנגלית: Harold David Miner; נולד ב-5 במאי 1971) הוא כדורסלן עבר אמריקאי, אשר שיחק בליגת ה-NBA בין השנים 1992–1996. ממוצעיו הכוללים לאורך 4 עונותיו בליגה הם 9.0 נקודות, 2.2 ריבאונדים ו-1.2 אסיסטים למשחק.

הצטיינותו כשחקן בליגת התיכונים ובליגת המכללות האמריקאיות, ויכולות ההטבעה המרשימות שלו, העניקו לו השוואות רבות למייקל ג'ורדן, והוא אף הוכר בכינוי "בייבי ג'ורדן". עם זאת, מיינר לא עמד בציפיות הגבוהות ממנו, ופרש ממשחק כבר לאחר 4 עונות ב-NBA, בגיל 25.

==קריירת מכללות==
מיינר נולד וגדל בעיר אינגלווד שבקליפורניה, ובין השנים 1989–1992 למד באוניברסיטת דרום קליפורניה. בכל 3 עונותיו בקבוצת הכדורסל של האוניברסיטה הוביל את קלעיה, עם ממוצע כולל של 23.5 נקודות למשחק. בעונת 1991/1992 הוליך את הקבוצה לניצחונה הראשון מזה 13 שנים במשחק של טורניר אליפות המכללות, כאשר גברה על אוניברסיטת לואיזיאנה במונרו. לאורך אותה עונה העמיד ממוצעים של 26.3 נקודות ו-7.0 ריבאונדים למשחק, ובסיומה זכה בתואר "שחקן העונה של מחוז Pac-10", ונבחר לחמישיית העונה של ליגת המכללות (First-team All-American).

==קריירת משחק מקצועית==
בדראפט ה-NBA{{כ}} 1992 נבחר מיינר בבחירה ה-12, על ידי מיאמי היט. במהלך עונת הרוקי שלו זכה בתחרות ההטבעות של ה-NBA, ושנתיים לאחר מכן זכה בפרס פעם נוספת. לאורך 3 עונותיו עם ההיט שימש לרוב כשחקן ספסל, וקלע 9.6 נקודות בממוצע למשחק.

לקראת עונת הועבר מיינר בטרייד לקליבלנד קאבלירס, אולם לאורך עונתו היחידה עמה שותף ב-19 משחקים בלבד, בגין פציעה בברכו. בקיץ 1996 שוחרר מהקאבלירס ופרש ממשחק, בגיל 25 בלבד.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של מיאמי היט
קטגוריה:כדורסלני מיאמי היט
קטגוריה:כדורסלני קליבלנד קאבלירס
קטגוריה:זוכי תחרות ההטבעות של ה-NBA
קטגוריה:אמריקאים שנולדו ב-1971
Sugar Man

Sugar Man (בתרגום חופשי: איש הסוכר) הוא סינגל מתוך האלבום Cold Fact מאת סיקסטו רודריגז. השיר, שמדבר על התלות של מכור לסמים בספק שלו, היה לשיר הפותח של האלבום ובארץ מוצאו, ארצות הברית, היה כישלון חרוץ. אלא שבדרום אפריקה, ללא ידיעתו של רודריגז, הועתק ושוכפל השיר ביותר מ-100,000 עותקים לא חוקיים והפך לאחד השירים המוכרים ביותר בדרום אפריקה בשנות השבעים<ref></ref>. 

גם באוסטרליה היה השיר פופולרי מאוד והגיע למקום ה-15 במצעד המוזיקה האוסטרלי<ref name=":0" /> כל ההצלחה של השיר הייתה בלתי חוקית, ולכן רודריגז (שלא ידע עד כמה שירו מצליח) לא קיבל כסף כלל על כל ההכנסות של השיר. רק בסרט התיעודי מחפשים את שוגרמן, בו שני מעריצים דרום אפריקאים של רודריגז יצאו לחפש אותו, גילה רודריגז על הפופולריות של אלבומיו, ובפרט של השיר. "Sugar Man" שימש כשיר הנושא של הסרט ומופיע גם בשמו "מחפשים את שוגרמן".

== נושא השיר ==
השיר, שנכתב ב-1970, עוסק במכור לסמים שספק הסמים שלו נראה בעיניו כמושיע מצרותיו. הוא מכנה אותו בשם שוגרמן - איש הסוכר. השיר כתוב בגוף ראשון כאילו הדובר פונה אל הספק. השיר לא שמח אלא שמילותיו דווקא מושרות וכתובות בצורה עצובה, כשהמסומם אומלל כל זמן שאיש הסוכר לא מגיע. הוא קורא לו "התשובה שגורמת לשאלותיי להיעלם" ושואל "עבור מטבע כחול לא תחזיר את הצבע לחלומותי?".

== גרסאות נוספות ==
בשנת 2010 הלהקה האוסטרלית Yolanda Be Cool ביצעה גרסת רמיקס לשיר, והגרסה נמכרה ביותר מ-70,000 עותקים באוסטרליה<ref name=":0"></ref>.

==קישורים חיצוניים==

== הערות שוליים ==

קטגוריה:שירי פולק רוק
Timeless: Live in Concert

Timeless: Live in Concert הוא אלבום ההופעה החיה החמישי של הזמרת ברברה סטרייסנד אשר יצא ב-19 בספטמבר 2000 על ידי קולומביה רקורדס. האלבום כולל קטעים מתוך הופעותיה של הזמרת בפסטיבלים שהתקיימו לכבוד הסילבסטר. האלבום זכה להצלחה בארצות הברית כאשר הגיע למעמד פלטינה. בנוף גם הגיע למעמד פלטינה באוסטרליה.

בנוסף האלבום גם נמכר כדיסק ולא כווידאו ומכר 500 אלף עותקים כדיסק מה שהביא לו גם מעמד זהב בנוסף לפלטינה.<ref></ref><ref></ref>

== רשימת רצועות ==

== מיקומי שיא ==

== נתוני מכירות ==
=== גרסת הדיסק ===
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

=== גרסת הווידאו ===
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|100,000
|-
!אוסטרליה (ARIA)
|פלטינה
|15,000
|}

==קישורים חיצוניים==

==הערות שוליים==

קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
בייבי בוס 2: עסק משפחתי

בייבי בוס 2: עסק משפחתי (באנגלית: The Boss Baby: Family Business) הוא סרט קולנוע בהנפשה ממוחשבת מבית דרימוורקס הנפשה, שמשמש כסרט המשך לסרט "בייבי בוס" משנת 2017. הסרט יצא לאקרנים ב-2 ביולי 2021. עלילת הסרט מתבססת באופן חופשי על ספר ילדים משנת 2010 באותו השם מאת מרלה פראזי. פיל הרטמן הפיק את הסרט, וטום מקגראת' ביים אותו על פי תסריט של מייקל מקולרס. הסרט הופץ על ידי חברת סרטי יוניברסל.

==תקציר העלילה==
טים ואחיו הקטן הבייבי בוס נהפכו למבוגרים והתפצלו. טים עכשיו נשוי ואבא לשתי בנות וטד הוא מנהל בכיר. אולם כאשר בייבי בוס חדשה מגיעה הם מתאחדים ופותחים עסק משפחתי. טים ואשתו קרול הסופר-אמא חיים בפרברים עם בתם בת ה-7, טאביטה והתינוקת הסופר חמודה, טינה.

==מדבבים==
*אלק בולדווין בתפקיד תאודור טמפלטון / בייבי בוס, אחיו של טים, דודם של טינה וטאביטה ובנם של טד וג'ניס
*ג'יימס מרסדן בתפקיד טים טמפלטון, אחיו הגדול של תאודור, בעלה של קרול, אבא של טינה וטאביטה ובנם של טד וג'ניס
*איימי סדאריס בתפקיד טינה טמפלטון, בתם הקטנה של טים וקרול, אחייניתו של תאודור, נכדתם של טד וג'ניס ובייבי בוס החדשה.
*אריאנה גרינבלאט בתפקיד טאביטה טמפלטון, בתם הבכורה של טים וקרול, אחותה של טינה ונכדתם של טד וג'ניס.
*אווה לונגוריה בתפקיד קרול טמפלטון, אשתו של טים ואמא של טינה וטאביטה.
*ג'ימי קימל בתפקיד טד טמפלטון, בעלה של ג'ניס, אבא של טים ותאודור וסבא של טינה וטאביטה.
*ליסה קודרו בתפקיד ג'ניס טמפלטון, אשתו של טד, אמא של טים ותאודור וסבתא של טינה וטאביטה.
*ג'ף גולדבלום בתפקיד דוקטור ארמסטרונג, המייסד המסתורי של בית הספר של טאביטה.

==קישורים חיצוניים==

* 

* 

==הערות שוליים==

קטגוריה:סרטי 2021
קטגוריה:סרטי אולפני יוניברסל
קטגוריה:דרימוורקס הנפשה: סרטים
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי אנימציה של אולפני יוניברסל
קטגוריה:סרטי המשך אמריקאיים
A Love Like Ours

A Love Like Ours (בעברית: אהבה כמו שלנו) הוא אלבומה ה-28 של הזמרת ברברה סטרייסנד אשר יצא ב-20 בספטמבר 1999 על ידי קולומביה רקורדס. האלבום נכנס למקום ה-6 בארצות הברית ובכך הפך לאלבום ה-23 של סטרייסנד לעשות זאת.

מבחינה לירית רוב שירי האלבום מושפעים מנישואיה לשחקן ג'יימס ברולין ובנוסף ביחד עם האלבום ישנו אוסף של תמונות שלה ושל ברולין.

== הצלחה ==
האלבום לא הצליח להשיג את ההצלחה שהשיגו שני אלבומיה הקודמים כאשר מכר 145 אלף עותקים בלבד בשבוע הראשון ליציאתו אך בסופו של דבר הגיע למעמד פלטינה במדינה עם מכירות של 1.1 מיליון עותקים. סך הכול מכירות האלבום עומדות על קרוב ל-3 מיליון עותקים.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריצ'רד מרקס
קטגוריה:אלבומי חברת קולומביה רקורדס
שפות ניז'ריות-קונגולזיות

משפחת-השפות הניז'ריות-קונגולזיות (קרויה גם שפות ניז'ר–קונגו) היא המשפחה בעלת מספר השפות הגדול ביותר באפריקה, בעלת כ־1,400 שפות נפרדות ומעל 180,000,000 דוברים.<ref></ref> משפחת השפות הזו מחולקת לתשעה ענפים מרכזיים שונים: מאנדה, קורדופניות, אטלנטיות, איג'ויד, קרו, גור, אדמאוה-אובנגי, קוא, ובנו-קונגו.<ref></ref>

== תכונות משותפות ==
כמה תכונות המשותפות לשפות הניז'ריות-קונגולזיות הן מערכת סיווג שמות העצם בה אפיקסציה (מוספית) של שם העצם מבדילה בין ערכים שונים (כגון זכר או נקבה, חי או דומם, וכו'). בנוסף, רוב השפות במשפחה זו הן שפות טונאליות, המשתמשות במספר טונים שונים לביטוי אינפורמציה לקסיקלית או דקדוקית (אותה ההבהרה עם טון שונה מקבלת משמעות שונה). לרוב השפות ישנם בין שניים לחמישה טונים שונים.

== הענפים השונים ==
ענפים שונים של שפות ניז'ריות-קונגולזיות לפי אזור גאוגרפי

=== מאנדה ===
מאנדה כולל כ-70 שפות שונות הדבורות על ידי כ־35,000,000 אנשים. דוגמאות לשפות מאנדה הן במברה, מנינקה, מנדינקה, וג'ולה. הרכב ההברות בשפות הללו הוא לרוב CV (עיצור אחד ותנועה אחת) ולעיתים CVN (עיצור אחד, תנועה אחת, ועיצור אפי) סדר המילים הנפוץ בשפות אלו הוא נושא–מושא–נשוא (SOV).<ref></ref> הן דבורות בסנגל, בגמביה, בדרום מאוריטניה, בדרום-מערב מאלי, במזרח גינאה, בצפון ובמזרח סיירה לאון, בצפון ליבריה, ובמערב חוף השנהב.<ref></ref>

=== קורדופוניות ===
ישנן כ-20 שפות קורדופונית והן דבורות על ידי כ-350,000. דוגמאות לשפות קורדופניות הן קואליב, לומון, קטלה, טירה, וטגוי<ref></ref> הן דבורות בהרי הנובה בדרום סודאן<ref></ref>

=== אטלנטיות (מערב-אפריקאיות) ===
ישנן כ-45 שפות אטלנטיות והן דבורות על ידי 30,000,000 אנשים בסוואנות בין סנגל לסודאן.<ref></ref> דוגמאות לשפות אטלנטיות הן וולוף, פולאר וסרר.

=== איג'ויד ===
ענף בעל שמונה שפות. כ-2,000,000 אנשים דוברים שפות איג'ויד באזור הדלתה של נהר הניז'ר.<ref></ref>

=== קרו ===
ענף בעל 24 שפות הדבורות על ידי 3,000,000 אנשים באזור דרום מערב חוף השנהב, ודרום ליבריה.<ref></ref> דוגמאות לשפות קרו הן איזי, קרומן, וגרבו<ref></ref>

=== גור ===
ענף בעל 85 שפות הדבורות על ידי 20,000,000 אנשים בדרום מזרח מאלי, צפון חוף השנהב, בורקינה פאסו, צפון גאנה, טוגו, ובנין. דוגמאות לשפות הענף זה הן מור, גורמה, וקבייה<ref></ref>

=== אדמאוה-אובנגי ===
ענף בעל 120 שפות הדבורות על ידי 12,000,000 אנשים, באזור צפון מזרח ניגריה, צפון קמרון, דרום צ'אד, הרפובליקה המרכז-אפריקאית, צפון קונגו, ומערב דרום סודאן.<ref></ref> שפות אדמאווה-אובנגי הן באנדה, נגבקה, זאנדה, וגבאיה.<ref></ref>

=== קוא ===
ענף זה מכיל 45 שפות הדבורות על ידי 20,000,000 אנשים בחוף השנהב, גאנה, טוגו ובנין.<ref></ref>

=== בנו-קונגו ===
הענף הגדול ביותר של השפות הניז'ריות-קונגולזיות, המכיל 900 שפות שונות, הדבורות בכל מרכז ודרום אפריקה. דוגמאות לשפות בנו-קונגו הן יורובה, סוואהילי, ואדו.<ref></ref>

==קישורים חיצוניים==

* 

==הערות שוליים==

*
קטגוריה:שפות
Higher Ground (אלבום של ברברה סטרייסנד)

Higher Ground (בעברית: קרקע גבוהה יותר) הוא אלבום של הזמרת ברברה סטרייסנד אשר יצא ב-11 בנובמבר 1997 על ידי קולומביה רקורדס. זהו היה אלבומה הראשון אחריי 4 שנים בהם לא הוציאה אלבום. האלבום זכה להצלחה כאשר הגיע למקום הראשון בארצות הברית ומכר 5 מיליון עותקים בכל העולם.

מתוך האלבום יצא השיר "Tell Him", דואט עם סלין דיון כסינגל וזכה להצלחה רבה. סינגלים נוספים שיצאו מתוך האלבום הם "If I Could" ושיר הנושא אך הם לא זכו להצלחה.

האלבום מכיל מספר גרסאות כיסוי, ביניהן השיר "Everything Must Change" שבוצע במקור על ידי בנארד איגנר ושיר הנושא שבוצע במקור על ידי רגינה בל.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
Back to Broadway

Back to Broadway (בעברית: בחזרה לברודוויי) הוא אלבומה ה-26 של הזמרת ברברה סטרייסנד אשר שוחרר ב-29 ביוני 1993 על ידי קולומביה רקורדס. למרות שמדובר באלבום שמוגדר כאלבום אולפן שירי האלבום הם אוסף של גרסאות כיסוי לשירים מהמחזמר של ברודוויי בדומה לאלבום "The Broadway Album".

== הצלחה ==
האלבום הגיע למקום הראשון בארצות הברית ובכך הפכה לאמנית הנשית היחידה שעשתה זאת ב-4 עשורים שונים. האלבום מכר 189 אלף עותקים בשבוע הראשון ליציאתו במדינה ונכון להיום מכירותיו עומדות על 2 מיליון עותקים במדינה מה שמזכה אותו למעמד פלטינה כפולה. בנוסף האלבום הגיע גם לעשירייה הפותחת בבריטניה ואוסטרליה.<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי דייוויד פוסטר
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
גיילסבורג (דקוטה הצפונית)

גיילסבורג (באנגלית: Galesburg) היא עיר במחוז טראיל, דקוטה הצפונית, ארצות הברית. האוכלוסייה בעיר הייתה 108 תושבים במפקד 2010.<ref name="2010 Census (City)"></ref> גיילסבורג נוסדה בשנת 1882. 

גיילסבורג היא ביתו של המבנה החמישי הגבוה בעולם, תורן KXJB-TV והוא בגובה של 627.8 מטר. המבנה הרביעי הגבוה בעולם, תורן KVLY-TV. הוא בגובה של 628.8 מטרים והוא ממוקם בעיר הסמוכה, בלנצ'ארד.

== גאוגרפיה ==
על פי לשכת מפקד האוכלוסין של ארצות הברית, לעיר יש שטח כולל של 0.44 קמ"ר, כאשר כל השטח הוא יבשתי.<ref name="Gazetteer files"></ref>

== דמוגרפיה ==
נכון למפקד האוכלוסין<ref name="wwwcensusgov"></ref> משנת 2010, התגוררו בעיר 108 אנשים, 56 משקי בית ו-29 משפחות. צפיפות האוכלוסייה הייתה 245.3 תושבים לקמ"ר. בעיר היו 64 יחידות דיור בצפיפות ממוצעת של 145.4 תושבים לקמ"ר. ההתחלקות הגזעית של העיר הייתה 98.1% לבנים ו-1.9% אינדיאנים. 

בעיר היו 56 משקי בית. מתוכם, ל-10.7% היו ילדים מתחת לגיל 18 שהתגוררו איתם, 44.6% היו זוגות נשואים שגרים יחד, 3.6% היו בעלות בית ללא נוכחות של בעל, 3.6% היו בעלי בית זכרים ללא נוכחות של אישה, ו-48.2% לא היו משפחות. 42.9% מכלל משקי הבית הורכבו מאנשים פרטיים, ו-10.7% מהם הורכבו ממישהו שהיה בן 65 ומעלה שגר לבדו. גודל משק הבית הממוצע היה 1.93 וגודל המשפחה הממוצע היה 2.62. 

הגיל החציוני בעיר היה 49.3 שנים. 13% מהתושבים היו מתחת לגיל 18; 7.3% היו בין הגילאים 18-24; 16.6% היו בין 25 ל-44; 37.1% היו בין 45 ל-64; ו-25.9% היו בני 65 ומעלה. ההתחלקות המגדרית של העיר הייתה 59.3% גברים ו-40.7% נשים. 

=== מפקד 2000 ===
נכון למפקד האוכלוסין של שנת 2000, התגוררו בעיר 157 אנשים, והיו 66 משקי בית ו-44 משפחות. צפיפות האוכלוסייה הייתה 356.6 תושבים לקמ"ר. בעיר היו 76 יחידות דיור בצפיפות ממוצעת של 172.6 תושבים לקמ"ר. ההתחלקות הגזעית של העיר הייתה 97.45% לבנים ו-2.55% אינדיאנים. 

בעיר היו 66 משקי בית. מתוכם, ל-31.8% היו ילדים מתחת לגיל 18 שהתגוררו איתם, 56.1% היו זוגות נשואים שגרים יחד, 6.1% היו בעלות בית ללא נוכחות של בעל, ו-33.3% לא היו משפחות. 33.3% מכלל משקי הבית הורכבו מאנשים פרטיים, ו-16.7% מהם הורכבו ממישהו שהיה בן 65 ומעלה שגר לבדו. גודל משק הבית הממוצע היה 2.38 וגודל המשפחה הממוצע היה 3.02. 

בעיר, האוכלוסייה התפשטה, כאשר 26.1% מהתושבים היו מתחת לגיל 18, 4.5% היו בין הגילאים 18 ל-24, 33.8% היו בין 25 ל-44, 14.6% היו בין 45 ל-64, ו-21.0% היו בני 65 ומעלה. הגיל החציוני בעיר היה 37 שנים. על כל 100 נשים היו 137.9 גברים. על כל 100 נשים בגיל 18 ומעלה היו 127.5 גברים. 

ההכנסה החציונית למשק בית בעיר הייתה 35,000$, וההכנסה החציונית למשפחה הייתה 43,750$. לגברים, ההכנסה החציונית הייתה 27,679$ לעומת 20,500$ עבור נשים. ההכנסה לנפש לעיר הייתה 15,507 דולר. כ-14.6% מהמשפחות ו-18.5% מהאוכלוסייה היו מתחת לקו העוני, כולל 32.1% מהנשים מתחת לגיל שמונה-עשרה ו-8.1% מבני 65 ומעלה.

== קישורים חיצוניים ==
* [http://digitalhorizonsonline.org/cdm/compoundobject/collection/ndsl-books/id/28550 Galesburg centennial, 1882-1982] from the [http://digitalhorizonsonline.org/ Digital Horizons website]

== הערות שוליים ==

קטגוריה:דקוטה הצפונית: ערים
קטגוריה:יישובים שהוקמו ב-1882
עיבוד בזרימת חומר שוחק

ליטוש חלק ממנוע בתהליך זרימת חומר אברזיבי AFM
ליטוש ועיבוד בזרימת אברזיב Abrasive flow machining (AFM), הידוע גם בשם abrasive flow deburring<ref name="DaEFH"></ref> או extrude honing,,<ref name="manPAM"></ref>

תהליך זה מיועד לגימור וליטוש מעברים פנימיים בייצור חלקים. התהליך מאופיין בזרימת חומר צמיג המכיל חלקיקים אברזיביים דרך חללים פנימיים בחלק המעובד<ref name="NMP"></ref>

==תיאור הצורך==

בתהליך של ייצור חלקים מדויקים כמו צילינדרים למערכות הידראוליות, או בלוק הפעלה הידראולי המכיל קדחים רבים שנפגשים בתוך החלק. בייצור חלק כזה לא ניתן להגיע לכל מפגשי החורים עם כלים קונבנצינליים. בתוך החלק נשארים שבבים, גרדים, וטיב שטח מחוספס שחייבים ללטש.

הרעיון המרכזי בתהליך היה שאם מטרת החלק היא הזרמת נוזלים הידראוליים המחייבים מינימום חיכוך, הרי שניתן להזרים בלחץ דרך החלק נוזל צמיג ואברזיבי בתנועה במעגל סגור עד לקבלת טיב השטח הנידרש.

במהלך הזרימה הפנימית שוחקת המשחה האברזיבית את המעברים במפגשי הקדחים ומייצרת רדיוסים חלקים במקום פינות חדות.

== תיאור התהליך ==
בתהליך ליטוש ועיבוד בזרימת אברזיב, מורכב החלק המעובד על מכונה ומוצמד לפתח של מיכל המכיל את הנוזל השוחק. הנוזל השוחק מכיל חלקיקים אברזיביים כמו אלומיניום אוקסיד והוא הופך למעשה למשחה שוחקת. משאבה הידראולית דוחפת את הנוזל בכוח רב אל תוך הקדחים והמעברים שבחלק. זרימת הנוזל יוצרת תהליך שחיקה לכל אורך מהלך הזרימה. קצב הסרת החומר (MRR) ובהתאם לקבלת טיב שטח אחיד ומלוטש.

התהליך יכול להיות חד כווני כאשר משאבה דוחפת את הנוזל מצד אחד והנוזל עם השבבים מגיע למיכל פתוח.

במכונות אוטומטיות נמצא החלק בין שני מיכלים, עליון ותחתון. הנוזל מוזרם מהמיכל העליון ובגמר המהלך מוזרם הנוזל מהמיכל התחתון חזרה על ידי מערכת הידראולית נוספת. בחלקים מדויקים מבוצע תהליך זה עם עשרות מהלכים ברצף עד לקבלת התוצאות הדרושות.

== הציוד בתהליך ==
===תיאור המכונה===
מכונת הליטוש ועיבוד בזרימת אברזיב שהיא בדרך כלל מכונה אנכית. על שולחן העבודה דפון החלק המעובד, לכל חלק מתוכנן מיתקן מיוחד שמבטיח את האטימות בעת זרימת הנוזל. במכונה שני מיכלים ושתי מערכות הידראוליות המניעות את הנוזל הלוך ושוב. מרבית המכונות מאפשרות טעינה של סוגים שונים נוזל שוחק במותאם לחומר המעובד ולדרישות טיב השטח הסופי. המכונה מכילה מערכת בקרה על הלחץ המופעל ועל הקצב.

===תחנת העבודה===
בקו ייצור מכילה גם עמדת ניקוי ושטיפה בסוף התהליך וכן מערכת לבדיקת הנוזל השוחק כדי לודא שאינו מזוהם, ושימוש במחליפי חום לקבלת טמפרטורת העבודה המתוכננת.

==שימושים מיוחדים==

אם בהגדרה מיועדת המכונה לצילינרים וחללים סגורים, ניתן לתכנן מתקנים מיוחדים לדפינת חלקים עם תעלות פתוחות כאשר בפועל כל הזרימה מבוצעת במעברים סגורים.

==היסטוריה==

מכונות ראשונות מסוג זה פותחו בשנת 1970 על ידי חברת Extrude Hone, לקו ייצור של מערכות הידראוליות מוטסות. .

== ראו גם==
* Hydro-erosive grinding

Content in this edit is translated from the existing Wikipedia article at en:abrasive flow machining; see its history for attribution.

==הערות שוליים==

* [https://www.youtube.com/watch?v=JMygwSIqrN0 Video of abrasive flow machining]
* [https://web.archive.org/web/20091018004653/http://www.extrudehone.com/afmpro.html Process description]
קטגוריה:הנדסת מכונות
קטגוריה:מכונות עיבוד שבבי
קטגוריה:תהליכי ייצור
קטגוריה:ייצור
קטגוריה:מכונות
קטגוריה:טכנולוגיה
קטגוריה:עיבוד מתכת
Pumping on Your Stereo

"Pumping on Your Stereo" הוא שיר של סופרגראס, שיצא כסינגל הראשון שלהם מאלבומם השלישי (1999). הסינגל הגיע למקום ה-11 במצעד הסינגלים בבריטניה ובניו זילנד.

NME הציבה אותו במקום ה-124 ברשימתו "150 השירים הטובים ביותר של 15 השנים האחרונות".<ref></ref>

== רקע ==
דני גופי, מתופף הלהקה הסביר את ההיסטוריה שמאחורי השיר: "זה קרה כשהיינו בדיוק באולפן החזרות שלנו וכולנו התחלנו לשיר את זה על פני שלושה אקורדים. זה די קל לשחק. ככל שהשיר קל יותר לנגינה, כך אנחנו מנגנים אותו טוב יותר. זה פשוט קרה ממש מהר. זה היה אחד מאותם שירים שמתאחדים רק תוך 10 דקות.

אף על פי שכותרתו של השיר היא "Pumping on Your Stereo", הלהקה חשבה שזה מצחיק לשיר את המילה "Humping" במקום "Pumping", וכך זה נשמע בהקלטה. בהופעות חיות הלהקה שרה "Pumping" במקום.

אפשר לשמוע בסוף ההקלטה את המתופף דני גופי אומר: "?Can we go home now" (אפשר ללכת הביתה עכשיו?).

== קישורים חיצוניים ==

* [https://www.youtube.com/watch?v=dDstq54H4yc&ab_channel=Supergrass הקליפ הרשמי], באתר יוטיוב
==הערות שוליים==

קטגוריה:שירי 1999
גבעת האנון

גבעת האנון (באנגלית: Hannon Hill) היא גבעה סלעית חשופה מקרח, באזור חוף סקוט, באדמת ויקטוריה שבאנטארקטיקה.

גובהה של הגבעה 1,110 מטרים מעל פני הים.

הגבעה ממוקמת ממערב לשפכו של קרחון איימוס, במקום בו הוא נשפך אל קרחון בלו.

== היסטוריה ==
=== מקור השם ===

שמה של הגבעה ניתן לה בשנת 1993, על ידי הוועדה המייעצת לשמות אנטארקטיים.

הגבעה נקראת על שמו של טימותי ג'יי. האנון (Timothy J. Hannon), שהיה קרטוגרף עובד הסקר הגאולוגי של ארצות הברית. האנון הנהיג צוות של אנשי הסקר הגאולוגי, אשר יחד עם צוות ניו זילנדי, יצאו מתחנת ואנדה בעונת המחקר (הקיץ האנטארקטי) 1988–1989, כדי להקים בקרות גיאודזיות חדשות ולצפות בתחנות הישנות בעמקים היבשים מקמרדו.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6326 גבעת האנון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5969&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת האנון] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/hannon_hill מחשבון מרחקים - המרחק מגבעת האנון לאתרים סמוכים]

== הערות שוליים ==

האנון
האנון
Geidi Primes

Geidi Primes הוא אלבום הבכורה של הזמרת הקנדית גריימס. האלבום יצא לאור ב-10 בינואר 2010 דרך חברת התקליטים Arbutus Records. בשנת 2011 יצא לאור האלבום בארצות הברית דרך חברת התקליטים No Pain in Pop Records, יחד עם טעיפה שונה מעט. האלבום הוא אלבום קונספט המבוסס על הספר חולית מאת פרנק הרברט, ועל הסרט משנת 1984 של הבמאי דייוויד לינץ' המבוסס על הספר.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי גריימס
קטגוריה:אלבומים באנגלית
מסגד סולטאן-מוראטובה

מסגד סולטאן-מוראטובה (במקדונית: Султан-муратова џамија), הידוע גם בשם מסגד הסולטאן (במקדונית: Султанска џамија), מסגד חיונקאר (במקדונית: Хјунќар џамија) ומסגד השעון (במקדונית: Саат-џамија), הוא מסגד בסקופיה, מקדוניה הצפונית, שממוקם ממזרח לביט-פזאר , ליד מנזר וירגינסקי . המסגד נבנה ב-1436, לזכר סולטאן האימפריה העות'מאנית, מוראט השני והוא המסגד העתיק והשמור ביותר שנמצא בחבל הבלקן.<ref name="Султан-муратова џамија">[http://www.ii.edu.mk/predmeti/mm/20052006/mmproekti/skopje_stara_charshija/znamenitosti-sultan-muratova-dzamija.html Султан-Муратова (Хјунќар) џамија], Проект „Стара скопска чаршија“.</ref>

== אטימולוגיה ==
המסגד נקרא על שמו של סולטאן האימפריה העות'מאנית, מוראט השני, שנתן את ההוראה להקמתו. מלבד היותו "סולטן-מוראטובה", הוא מכונה גם "מסגד הונקאר" (בטורקית: hünkâr), שפירושו המילולי הוא "אימפריאלי" או "מסגד הסולטאן"; וכ"מסגד השעון", בגלל מגדל השעון שנמצא בחצר המסגד.<ref>[http://www.skopje.gov.mk/DesktopModules/ShowGallery.aspx?mid=187&itemID=18 Султан-муратова џамија] , официјално мрежно место на Град Скопје.</ref>

== היסטוריה ==
המסגד ומגדל השעון
המסגד נבנה ב-1436, כמורשת של הסולטאן העות'מאני מוראט השני. לאורך ההיסטוריה, המסגד נחשף פעמיים לאש. ב-1537, נשרף חלקו העליון והמינרט, ולאחריו בנייה מחודשת של המבנה בהוראת הסולטאן סולימאן הראשון. השריפה השנייה הייתה תוצאה של השרפה הגדולה של 1689, במהלכה נגרם נזק עצום למסגד ולמגדל השעון. המסגד נבנה מחדש ב-1712, בהוראת הסולטאן אהמט השלישי. ב-1912, המסגד נבנה מחדש פעם נוספת. ופעם נוספת ב-1963 מפני שנפגע קשות מרעידת האדמה.

== ראו גם ==
* מוראט השני
* מגדל השעון (סקופיה)

== קישורים חיצוניים ==

== הערות שוליים ==

קטגוריה:מקדוניה הצפונית: מסגדים
קטגוריה:סקופיה: מבנים
קטגוריה:הבזאר הישן (סקופיה)
סולטאן-מוראטובה
גיל ממון

גיל ממון (נולד ב-20 באפריל 1974) הוא קצין בצה"ל במילואים בדרגת אלוף-משנה, אשר כיהן, כמפקד מרכז השיטור וסגן קצין המשטרה הצבאית הראשי. קודם לכן שימש מפקד המשטרה הצבאית החוקרת. בשנת 2021 פרש מצה"ל ומונה למנכ"ל עיריית אור יהודה.

== ביוגרפיה ==
ממון נולד והתחנך בראשון לציון. אביו קצין משטרה שעסק בבילוש וחקירות. כשהיה ממון בן 5 הניחו עבריינים מטען חבלה גדול ליד דלת ביתם בקומה הרביעית במטרה לחסל את אביו, שהפריע להם כרכז מודיעין בפעילותם העבריינית. כתוצאה מהפיצוץ הבית ניזוק בצורה קשה אך ממון ומשפחתו ניצלו בנס. בשנת 1992 התגייס לחיל המשטרה הצבאית, סיים את הטירונות כחניך מצטיין ושובץ לקורס מצ"ח שבסופו שובץ כחוקר בבסיס מצ"ח חיפה ששכן בעיר נשר. בהמשך עבר לשרת בבסיס מצ"ח דן שבמחנה צריפין ובינואר 1994 יצא לקורס קצינים וסיים את בה"ד 1 כחניך מצטיין ואת ההשלמה החיילית כחניך למופת. עם סיום קורס הקצינים שב ליחידת מצ"ח כקצין חקירות בבסיס מצ"ח דן וביולי 1996 קודם לפקד על בסיס מצ"ח בירנית שבאוגדה 91.

ביולי 1997 פיקד על בסיס מצ"ח אורים הסמוך לאוגדת עזה. בשנת 1999 יצא מטעם צה"ל ללימודי תואר ראשון בגאוגרפיה באוניברסיטת בר-אילן. בשנת 2001 התמנה למפקד בסיס מצ"ח חיפה שבמחנה ג'למה, וב-2003 התמנה לראש מפלג בילוש עיקוב ביחידה המרכזית לחקירות מיוחדות (הימל"ם). ביוזמת ממון, שונה שמו של המפלג למפלג מבצעים, אשר היה אמון על מעקב ומעצר של מחוללי פשיעה קשה בצה"ל בתחום הסמים וגניבות הנשק והאמל"ח. בתקופתו כראש המפלג קידם שימוש באמצעים טכנולוגיים מתקדמים בתחום העיקוב והאזנות הסתר, והפעיל לראשונה מזל"ט לצורך עיקוב. בשנת 2005 נשלח לקורס מצ"ח של ה-CID האמריקאי בצבא ארצות הברית בבסיס FORT LEONARD WOOD שבמדינת מיזורי. עם חזרתו לארץ מונה לעוזרו של מפקד מצ"ח. ביולי 2007 מונה למפקד מצ"ח דרום ובינואר 2010 מונה למפקד הימל"ם.

בספטמבר 2012 יצא מטעם הצבא ללימודי תואר שני במשפטים ובמהלך תקופה זו במקביל ללימודיו קיבל פיקוד על צוות החקירה בפרשת הרפז. ב-2013 מונה לראש ענף מודיעין ובילוש במפקדת קצין המשטרה הצבאית הראשי (מקמצ"ר) וב-2014 מונה לפקד על גדוד המעברים ארז שבעוטף ירושלים. כמג"ד יסד וכתב את שיטת מדרגי הבידוק שפועלת עד היום במעברים. הגדוד בפיקודו זכה לפרסים רבים, בניהם מקום ראשון בפרס ראש אט"ל לתחום הארגון והלוגיסטיקה ומקום שני בפרס הרמטכ"ל לבית הגדודים. בביקורת פתע של מבקר צה"ל שיזם הרמטכ"ל גדי איזנקוט ב-30 יחידות בצה"ל, זכה הגדוד במקום הראשון וממון אף זכה בפרס הערכה אישי מהרמטכ"ל.

במהלך שנת 2015 בתהליך התמודדות למפקד מצ"ח, עלו כנגד ממון טענות להטיית מכרזים והעסקת חיילים בביתו לצרכיו הפרטיים. בעקבות כך נפתחה חקירה של היחידה לחקירות פנים בצה"ל, ובחלוף 4 חודשים זוכה ממון מכל הטענות והחשדות. בתגובה לפרסומים הרבים הוציא דובר צה"ל התייחסות לפיה הקצין נמצא ללא רבב, וכי מדובר היה בניסיון להכפישו במטרה למנוע את קידומו. באוגוסט 2016 מונה למפקד מצ"ח, ויזם שינוי ארגוני ומקצועי שהביא את היחידה להישגים רבים ובניהם פרס ראש אגף כוח האדם למצוינות. במאי 2019 סיים את תפקידו, ומונה למפקד מערך השיטור וסגן הקמצ"ר. בשנת 2021 פרש מצה"ל ומונה למנכ"ל עיריית אור יהודה.

=== חיים אישיים ===
ממון נשוי ואב לשלושה.

== קישורים חיצוניים ==

* 
* 
* 
* 

==הערות שוליים==

קטגוריה:חיל המשטרה הצבאית
קטגוריה:אלופי-משנה בצה"ל
קטגוריה:בוגרי אוניברסיטת בר-אילן
קטגוריה:מנכ"לי רשויות מקומיות
קטגוריה:ישראלים שנולדו ב-1974
אנג ריטה

אנג ריטה שרפה (בנפאלית: आङ्गरिता शेर्पा; 1948 – 21 בספטמבר 2020), שנודע בכינויו "נמר השלג", היה מטפס הרים נפאלי, שהעפיל עשרים ושתיים פעמים לפסגת האוורסט, מתוכן עשר פעמים ללא מכלי חמצן.

==ביוגרפיה==

אנג ריטה היה מבני השרפה ונולד בכפר קטן במזרח נפאל. בגיל 13 החל לעבוד כמדריך הרים.

במהלך השנים 1983–1996 טיפס עשר פעמים להר האוורסט ללא מכלי חמצן. הישגו זה הוכר כשיא גינס ב-2017. כמו כן, ב-1987 היה הראשון שהגיע לפסגת האוורסט ללא מכלי חמצן בחורף.

ב-2016 יצא לאור ספרו "מדריך מבקרים ליונקים מהגן הלאומי סגרמטה".

נפטר ב-21 בספטמבר 2020, בביתה של בתו בקטמנדו.

==קישורים חיצוניים==
* 

==הערות שוליים==

קטגוריה:מטפסי הר האוורסט
קטגוריה:שיאני גינס
קטגוריה:ילידי 1948
קטגוריה:נפטרים ב-2020
אברהם אלנקאר

רבי אברהם אלנקאר (המאה ה-18, נפטר בשנת ה'תקס"ד - 1804) היה דיין בליוורנו שבאיטליה, מקובל, מדקדק, משורר ופרשן. התפרסם בעיקר על ידי ביאורו על המחזור לימים הנוראים, נדפס לצד נוסח המחזור שעבר את הגהתו.

==ביוגרפיה==
אברהם בן רבי יוסף אלנקאר נולד בפאס שבמרוקו. במהלך חייו הוא נדד במקומות שונים - היה בקוסטא, בשנת ה'תקמ"ג (1783) שהה בצפת ובפאס, בשנת ה'תקמ"ד (1784) הוא שהה בתלמסאן, בשנת ה'תקמ"ה (1785) בתוניס ובשנת ה'תקמ"ח (1788) בטרבלס. בטרבלס התיידד עם רבי אברהם כלפון שמצטט אותו בספריו, והרב אלנקאר כתב הסכמה לספר "לקט הקציר" שחיבר. כן היה מיודד עם רבי שאול ישועה אביטבול רבה של העיר צפרו שבמרוקו, אצלו שהה בשנת ה'תקמ"ג והיה עמו בקשרי מכתבים. לפחות משנת ה'תקנ"ה (1794/5), הוא התגורר בעיר ליוורנו שבאיטליה וכיהן שם כדיין בבית דינו של רבי יעקב חיים בן נאים, בשהותו בליוורנו היה בקשרים עם החיד"א. רבי אברהם נפטר בשנת ה'תקס"ד (1804).

==יצירתו==
יצירתו המפורסמת ביותר היא הספר "מחזור קטן" לימים הנוראים שאותו הדפיס בשנת ה'תקס"ג (1803), הוא סידר בו את המחזור לימים הנוראים בתוספת הגהות וביאורים רבים. המחזור זכה לתפוצה רבה ועוד באותה השנה הוא יצא בארבעה נוסחים: ספרדים, אוראן, תלמסאן ותוניס. החל משנת ה'תר"ז (1857) נדפס המחזור הקטן בשינויים קלים תחת השם "זכור לאברהם" וזכה למהדורות רבות, כשגם בעשורים האחרונים הוא זוכה לביקוש מוגבר.

רבי אברהם חיבר גם הגהות לספר "תיקוני הזוהר", שאותו הוא הדפיס יחד עם חברו רבי יעקב חיים בן נאים בשנת ה'תקנ"ה (1795), בראשו ובסופו הוא הדפיס ארבעה-עשר מפיוטיו. פיוטים נוספים מצויים בכתב יד. כמו כן הוא כתב הגהות ביאורים לספר "שרשי השמות" מרבי משה זכות שנדפס יחד עם הגהות אלו בשנת ה'תשנ"ה.

==לקריאה נוספת==
* מרדכי שמואל גירונדי, תולדות גדולי ישראל וגאוני איטליה, עמוד 47, טריסטה, תרי"ג.

==קישורים חיצוניים==

* .
* [https://www.nli.org.il/he/books/NNL_ALEPH001279189/NLI ספר תיקוני הזהר עם הגהותיו ופיוטיו של רבי אברהם אלנקאר] באתר הספרייה הלאומית
* 

==הערות שוליים==

קטגוריה:מקובלים
קטגוריה:רבנים מרוקאים
קטגוריה:פאס: רבנים
קטגוריה:ליבורנו: רבנים
קטגוריה:משוררים יהודים מרוקאים
קטגוריה:נפטרים ב-1804
שרפות קטנות בכל מקום

שרפות קטנות בכל מקום (באנגלית: Little Fires Everywhere) היא מיני-סדרת דרמה טלוויזיונית אמריקאית, מבוססת על הספר מאת סלסט אינג הנושא את שם הסדרה, שיצא בשנת 2017<ref></ref>.

המיני-סדרה שודרה בבכורה ברשת הטלוויזיה הולו ב-18 במרץ 2020 והיא מורכבת משמונה פרקים. בסדרה מככבות ריס וית'רספון וקרי וושינגטון, שניהם כיהנו כמפיקות בפועל, לצד ליז טיגלאר, לורן נוישטדר ופילאר סאבון. עלילת הסדרה ממוקמת בפרברי העיר קליבלנד, אוהיו בסוף שנות ה-90, ומציג יחסי כוחות בין שתי אמהות מרקע סוציו-אקונומי שונה.

==סקירה==
הסדרה מגוללת את סיפורן של שתי האימהות מיה וורן ואלנה ריצ'רדסון. מיה נוסעת עם בתה פרל במשך כל חייה מערים שונות על מנת לקדם את האמנות שלה. מאוחר יותר אנו מגלים כי הסיבה האמיתית היא לברוח מההורים הביולוגים של הבת שלה. אלנה היא אמא מהפרוורים אשר משכירה למיה ולפרל את הדירה שלה. כשהן מכירות אלנה מאוד חברותית עם מיה ואפילו מציעה לה לעבוד אצלה בבית בתור העוזרת שלה. מיה מסרבת להצעה ומוצאת עבודה בתור מלצרית במסעדה סינית. מאוחר יותר מיה מסכימה להצעה של אלנה כדי להרוויח עוד כסף. בהמשך הסדרה נכנסת דמות נוספת בשם ביבי שו, אישה אסיאתית בשנות ה-20 לחייה אשר הניחה את הבת של מול תחנת דלק בגלל שלא היה לה כסף לאוכל עבורה. ביבי ומיה מוצאות את הבת שלה ומגלות שהיא אומצה על ידי חברה של אלנה. שתיהן נלחמות על הילדה ואלנה ומיה מגיעות לפיצוץ. הסדרה מסתיימת בכך שאלנה מכריחה את מיה ופרל לעזוב את הדירה, ביבי מפסידה במשפט על ביתה אך חוטפת אותה והבית של משפחת ריצ'רדוסן עולה באש. 

== שחקנים ==

* ריס וית'רספון - אלנה ריצ'רדסון, עיתונאית ואם לארבעה מתבגרים. 
* קרי וושינגטון - מיה וורן, אמנית מוכשרת שעובדת במשרה חלקית כמלצרית, והיא אמה של פרל.
* ג'ושוע ג'קסון - ביל ריצ'רדסון, עורך דין ובעלה של אלנה. 
* רוזמרי דה ויט - לינדה מקאלו, חברת ילדות של אלנה. 
* ג'ייד פיטיג'ון - לקסי ריצ'רדסון, בתם הבכורה של אלנה וביל, וסטודנטית שנה א' באוניברסיטה. 
* לקסי אנדרווד - פרל וורן, בתה של מיה, סטודנטית מחוננת ומשוררת מתחילה.
* ג'ורדן אלסאס - טריפ ריצ'רדסון, בנם השני של אלנה וביל, ספורטי פופולרי בתיכון.
* גווין לואיס - מודי ריצ'רדסון, בנם השלישי של אילנה וביל, ידיד טוב של פרל.
* מייגן סטוט - איזי ריצ'רדסון, בתם הרביעית של אלנה וביל, אמנית והכבשה השחורה של המשפחה בת הזקונים של אלנה וביל.

==קישורים חיצוניים==
* 

==הערות שוליים==

קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:הולו: תוכן מקור
SIAI S.12

SIAI S.12 היה מטוס ימי דו-כנפי וחד-מנועי מתוצרת יצרנית המטוסים האיטלקית סבויה-מרקטי (שם החברה היה: Società Idrovolanti Alta Italia), אשר יוצר בשנת 1918 כ"סירה מעופפת" ויועד למשימות של סיור וכמפציץ קל אך מעולם לא הופעל בשירות צבאי, ומאוחר יותר השתתף בתחרויות "גביע שניידר .

=="SIAI S.12"==

* מטוס "SIAI S.12" התבסס על מטוס "SIAI S.9" .
* ה-"SIAI S.12" אופיין בגוף קדמי עמוק עם קטע אחורי מחודד דק. הצי המלכותי האיטלקי לא היה מעוניין במטוס ולא הוזמנו שום הזמנות.
* מנוע: V-12 צילינדרים, מסוג "אנסאלדו סן ג'ורג'יו 4E-290" בתצורת דחיפה, מנוע מקורר נוזל בגרסה זו המסוגל לספק הספק שווה ל-527 כ"ס ב-1,650 סל"ד.
* מדחף: מדחף פסיעה קבועה בעל 4 להבים.
* עיצוב: רפאלה קונפלנטי .
* בתחרות גביע שניידר" בתאריכים 20–21 בספטמבר 1920 הטייס "Luigi Bolgna" הגיע למהירות של 170.54 קמ"ש (105.971 מייל (במסלול של 10 הקפות למרחק של 37.5 ק"מ.
* ב-7 בינואר 1921 הגיע ה- "SIAI S.12" למהירות של 222 קמ"ש
* טווח טיסה - 850 ק"מ.

==ראו גם==
* SIAI S.8
* SIAI S.21

== קישורים חיצוניים ==

==הערות שוליים==

קטגוריה:כלי טיס איטלקיים
קטגוריה:מטוסים ימיים
קטגוריה:איטליה: תעופה
קטגוריה:מטוסי סבויה-מרקטי
סורת ק

עמוד מהקוראן משנת 1874 המציג בין היתר את סורת ק.
סורת ק
סורת ק (בערבית: سورة ق) היא הסורה ה-50 בקוראן. היא מונה 45 פסוקים, ושמה נגזר מהפסוק הראשון בה, אשר נפתח עם האות הערבית "קאף" (ق)<ref></ref>.

== תוכן הסורה ==
הסורה עוסקת ומתמקדת בעיקר בנושאים שלהלן<ref></ref>:
* סוגיות הקשורות למוות.
* אחרית הימים.
* יום הדין, גן עדן וגיהנום.
* השגחה עליונה
* זיכר
* תחיית המתים

== בחדית' ==
ישנו חדית' מצחיח מוסלם שבו מספרת אום השאם, בתו של הצחאבי חארת'ה בן א-נעמאן, שהיא שיננה וזכרה בעל פה את הסורה הזאת אך ורק באמצעות הקשבה לנביא האסלאם מוחמד שהיה נוהג להקריא אותה בתפילות יום השישי<ref></ref>.

== קישורים חיצוניים ==

== הערות שוליים ==

ק
סנופלייק

סנוֹפלֵייק (באנגלית: Snowflake, תרגום: פתית שלג) היא חברה המספקת שירותי מחסן נתונים במחשוב ענן, שנוסדה בשנת 2012.

== היסטוריה ==
החברה נוסדה ב-23 ביולי 2012 בסן מטאו שבקליפורניה, על ידי שלושה מומחי מחסן נתונים: ד"ר בנואה דז'וויל (Benoit Dageville), ד"ר תיירי קרוּאנֵס (Thierry Cruanes) וד"ר מרצין ז'וקובסקי (Marcin Żukowski). דז'וויל וקרוּאנֵס עבדו קודם לכן בחברת אורקל, וז'וקובסקי נמנה קודם לכן עם מייסדי חברת ההזנק ההולנדית . מנכ"ל החברה הראשון היה מייק ספייסר, משקיע הון סיכון, המשמש כדירקטור בחברה. בתחילת 2022 מועסקים בחברה יותר מ-3,000 עובדים בעשרים מדינות.

שירותי החברה ניתנים על גבי שירות אחסון הענן Amazon S3 מאז 2014, על גבי Microsoft Azure מאז 2018, ועל גבי Google Cloud Platform מאז 2019.

ביוני 2014 מונה , יוצא מיקרוסופט, למנכ"ל החברה. באוקטובר 2014 גייסה החברה 26 מיליון דולר, כשלה 80 ארגונים המשתמשים בשירותיה.<ref></ref> ביוני 2015 גייסה החברה עוד 45 מיליון דולר, והכריזה על המוצר שלה, מחסן נתונים במחשוב ענן. באפריל 2017 גייסה החברה 100 מיליון דולר. באוקטובר 2018 גייסה החברה 450 מיליון דולר, והגיעה לשווי של 3.5 מיליארד דולר.

במאי 2019 מונה פרנק סלוטמן, מנכ"ל ServiceNow לשעבר, למנכ"ל החברה.

בפברואר 2020 גייסה החברה 479 מיליון דולר, כשלה 3,400 ארגונים המשתמשים בשירותיה.

ב-16 בספטמבר 2020 יצאה סנופלייק בהנפקה ראשונה לציבור (IPO) עם מחיר יעד למניה שעמד על 120 דולר, ערך זה יותר מהוכפל ביום המסחר הראשון, ל-253.93 דולר, והעמיד את שווי השוק של החברה על 70.4 מיליארד דולר. הגיוס ב-IPO הגיע ל-3.4 מיליארד דולר, מה שהופך אותו ל-IPO הגדול ביותר בתחום התוכנה בהיסטוריה עד אז. וזה היה גם ה-IPO הגדול ביותר בהיסטוריה שהכפיל את שוויו ביום המסחר הראשון.<ref>[https://www.wsj.com/amp/articles/snowflakes-shares-soar-in-ipo-11600275246 Snowflake’s Stock Price Soars in IPO], Wall Street Journal, September 16, 2020</ref><ref>[https://amp.cnn.com/cnn/2020/09/16/investing/snowflake-ipo/index.html Snowflake shares more than double. It's the biggest software IPO ever], CNN, September 17, 2020</ref>

באוקטובר 2021 פתחה החברה בישראל סניף מכירות ותמיכה.

== קישורים חיצוניים ==

* 

* 
* Peter Wagner, [https://www.linkedin.com/pulse/snowflake-before-obvious-peter-wagner/ Snowflake, Before It Was Obvious], LinkedIn, September 16, 2020

== הערות שוליים ==

קטגוריה:חברות הנסחרות בבורסה לניירות ערך בניו יורק
קטגוריה:שירותי מחשוב ענן
קטגוריה:חברות טכנולוגיה
קטגוריה:חברות תוכנה אמריקאיות
מרתון מוסקבה

משתתפת מרתון מוסקבה 2016.
הרשמה למרתון מוסקבה. 21 בספטמבר 2019
מרתון מוסקבה הוא אירוע ריצה וספורט גדול המתקיים מדי שנה במוסקבה, רוסיה. מרחק המרתון הרשמי של 42.195 ק"מ (26 מייל 385 יארד) מוגדר כמרוץ כבישים ברחבי העיר בו משתתפים במשותף ספורטאים מקצועיים ורצים חובבים. האירוע, שהחל לראשונה בשנת 2013, כיורש מרתון השלום הבינלאומי במוסקבה (משנת 1980), מתקיים באופן מסורתי בסוף השבוע האחרון של ספטמבר.<ref></ref>

מרתון מוסקבה מוסמך על ידי IAAF<ref></ref> והוא חבר באיגוד המרתונים הבינלאומיים ומרוצי מרחק.<ref></ref>

מרתון מוסקבה הוא אחד ממרוצי הכבישים הגדולים והפופולריים ביותר ברוסיה. בשנת 2016 לבדה השתתפו במירוץ 28,000 מרתוניסטים מ-70 מדינות.

== משתתפים ==
{| class="wikitable sortable"
! תאריך
! אורך מסלול
! נרשמים
! הגיעו לקו הסיום
! גברים
! נשים
|-
| rowspan="2" |21.09.2020<ref></ref>
| 42,195 ק"מ
| 9781
| 9350
| 7775
| 1575
|-
| 10 ק"מ
| 12230
| 11852
| 6195
| 5657
|-
| rowspan="2" |22.09.2019<ref></ref>
| 42,195 ק"מ
| 10818
| 10555
| 8716
| 1839
|-
| 10 ק"מ
| 12860
| 12699
| 6421
| 6278
|-
| rowspan="2" |23.09.2018<ref></ref>
| 42,195 ק"מ
| 9181
| 8761
| 7259
| 1502
|-
| 10 ק"מ
| 12996
| 12696
| 6290
| 6406
|-
| rowspan="2" |24.09.2017
| 42,195 ק"מ
| -
| 7680
| 6479
| 1201
|-
| 10 ק"מ
| -
| 12972
| 6586
| 6386
|-
| rowspan="2" |25.09.2016
| 42,195 ק"מ
| -
| 7813
| 6603
| 1210
|-
| 10 ק"מ
| -
| 10944
| 5341
| 5603
|-
| rowspan="2" |20.09.2015<ref></ref>
| 42,195 ק"מ
| -
| 5566
| 4675
| 891
|-
| 10 ק"מ
| -
| 8105
| 4119
| 3986
|-
| rowspan="2" |21.09.2014<ref></ref>
| 42,195 ק"מ
| 4260
| 4031
| 3500
| 531
|-
| 10 ק"מ
| 5302
| 5267
| 2977
| 2290
|-
| rowspan="2" |15.09.2013 <ref></ref>
| 42,195 ק"מ
| -
| 2366
| 2084
| 282
|-
| 10 ק"מ
| -
| 2412
| 1494
| 918
|}

== תוצאות ==
{| class="wikitable sortable"
! rowspan="2" | שנה
! colspan="3" | גברים
! colspan="3" | נשים
|-
! שם
! מדינה
! זמן ריצה
! שם
! מדינה
! זמן ריצה
|-
| 2020
| יוריי צ'צ'ון
| rowspan="5" |
| 2:16:07
| סרדנה טרופימובה
| rowspan="6" | 
| bgcolor="#A9F5A9" |2:28:02
|-
| 2019
| איסקנדר ידגרוב
| 2:18:02
| מרינה קובלב 
| 2:29:26
|-
| 2018
| סטפן קיסליוב 
| 2:15:22 
| rowspan="2" |סרדנה טרופימובה
| 2:28:31
|-
| 2017
| rowspan="2" | ארטיום אלכסייב 
| 2:14:15 
| 2:30:29
|-
| 2016<ref></ref> 
| bgcolor="#A9F5A9" |2:13:40
| טטיאנה אריאסובה 
| 2:32:34
|-
| 2015
| לזרוס קיפטו
| rowspan="2" |
| 2:19:36
| נינה פודנבנסובה 
| 2:33:10
|-
| 2014
| סלומון ברנגטוני 
| 2:17:20
| אירינה סמולניקובה
| rowspan="2" | 
| 2:40:22
|-
| 2013
| אלכסנדר מטוויצ'וק
|  
| 2:19:36
| אירינה סמולניקובה 
| 2:44:54
|}

== מסלול ==
המרתון מתנהל לאורך מסלול שטוח ברובו סביב נהר מוסקבה, ומשתרע על פני 42,195 קילומטרים, אך בגובה של עד 100 מטרים.
== קישורים חיצוניים ==

* 

== הערות שוליים ==

קטגוריה:מוסקבה: תחרויות ספורט
קטגוריה:רוסיה: ריצות מרתון